Ngekuya kwelitiko, uma ngabe ungumake lone-HIV kantsi futsi uyamunyisa, kubalulekile kukhulumisana nemeluleki wakho wete-HIV ngetindlela tekumunyisa. Uma ngabe ukhetsa kumunyisa libele, yenta siciniseko sekutsi umunyisa libele kuphela tinyanga letisitfupha.
Lucwaningo lukhombisa kutsi mancane kakhulu ematfuba ekutsi luswane lungatfola i-HIV elubisini lwelibele lamake uma ngabe make amunyisa libele kuphela tinyanga letisitfupha.
Kuletinyanga ukhulelwe, kanye nekumunyisa libele, yenta siciniseko sekutsi use-bentisa ikhondomu uma uya emacasini kute kutsi uvikele kutsi lesifo siphindze futsi sikungene. Uma ngabe unenkinga njengekuba buhlungu kwetingono noma emabele, yenta siciniseko sekutsi usheshe uye emtfolamphilo uyotfola lusito.
Litiko lincoma kakhulu kumunyisa libele kuphela ngoba kusita luswane kutsi lube nemasotja emtimba lacinile, kanye nebudlelwane lobucinile emkhatsini wamake nemntfwana. Kumunyisa libele kuphindze futsi kunciphise bungoti bamake bekutsi abe namdlavuta wemabele.  Emanga nemacini so mayelana neku munyisa  Kunemanga lamanyenti mayelana nekumunyisa libele, litiko-ke liwacitsile lamanga ngekuphendvula lemibuto lelandzelako levame kubutwa bomake labane-HIV kanye nalabo labete i-HIV .
Umbuto: Makhelwane wami utsi kufanele kutsi ngitfole umutsi wekuhlanta sisu semntfwanami. Kubalulekile yini loku?Imphendvulo: Umtfubi, lokulubisi lwekucala lweli bele lukhishwa ngemadlala lasemabeleni ngemuva kwekubeleka, luhlanta emangcoliso ekucala-ngca esiswini seluswane. Kute leminye imitsi loyidzingako yekuhlanta lokungcola ngoba lubisi lwelibele luhlobile noma-ke luhlantekile, futsi-nje lwenta lucwencwe lolusendlalelo sesisu, lusivi kela emagciwaneni. Umbuto: Emalangeni ekucala lambalwa, uma ngabe ngite lubisi lolwenele, ngingamnika umntfwanami emanti kanye naletinye tinhlobo telubisi?Imphendvulo: Umtfubi nguwo kuphela lodzingwa ngu mntfwana. Ufanele kutsi umunyise umntfwana njalonje kutsi lubisi lutokhona lwakheka ebeleni wenta lubisi lolunyenti ngaleyo ndlela. Cela umbelekisi akunike luswane lwakho kungakapheli li-awa lekucala ngemuva kwekubeleka, kute kutsi ubeke luswane lwakho ebeleni. Umntfwanakho utawufundza masinyane kutsi ufanele kutsi amunye kanjani futsi-ke loku kutaku-sita kutsi wente lubisi.
Umbuto: Ngiyamumunyisa umntfwanami, kepha akasutsi.
Ngifanele yini kumnika lubisi lwesikotela?Imphendvulo: Cha, ungenta lubisi lolunyenti nge kutsi uvame kumunyisa u  mntfwanakho.
Nika umntfwana sikhatsi lesenele sekutsi amunye adzimate asutse ngelibele linye kute wente siciniseko sekutsi umntfwanakho utfola lubisi lwakamuva lubisi lolu tfolwa ngumntfwana wakho ekucineni kwekumunya. Uma umntfwana amunya kakhulu, ngulapho-ke kwakheka lubisi lolunyenti emabeleni.Umbuto: Umntfwana ufuna kuhlala njalo-nje amunya mhlawumbe kwentiwa kutsi ngite lubisi lolwenele?Imphendvulo: Mhlawumbe umntfwana ukhula masi nyane, ngako-ke udzinga lubisi lolunyenti. Ngekumunyisa njalo-nje, ungakha lubisi lolwenele lwetidzingo tabo.
Lubisi angeke luphele. Yenta kutsi umntfwana abe nesi khatsi lesenele sekumunya ungamsusi umntfwana ebeleni asamunya. Uma ngabe umntfwana uchamela emanabukeli langetulu kwalasitfupha onkhe ema langa, umunyisa njalo-nje (lokungenani emahlandla la-8 kuya ku-12 ngelilanga), futsi umntfwana ukhula nge500g njalo ngenyanga, uma kunjalo-ke kusho kutsi une lubisi lolwenele.
Umbuto: Uma ngabe u mntfwanami ukhala njalo-nje, yini lokufanele kutsi ngikwente?Imphendvulo: Thulisa u mntfwanakho ngekutsi uvame kumbeka ebeleni. Bantfwana badzinga kutsi babe dvutane kakhulu nabomake babo. Kuba segumbini linye kwabomake nebantfwana kutawukhutsata loku. Uma ngabe umntfwana wakho ulambile, womile noma utfukutsele, kumunya libele kutamenelisa. Angeke kwenteke kutsi uphe u mntfwanakho kudla nga lokwecile uma ngabe ummunyisa libele kuphela.Umbuto: Kukahle yini kunika umntfwanakho letinye tinatfo?Imphendvulo: Cha, kunika umntfwanakho letinye tinatfo kusho kutsi u mntfwanakho usematfubeni lamanyenti ekutfola tifo njengesifo semsheko kanye nenumoniya. Lokunye futsi, uma ngabe umntfwanakho unatsa letinye tinatfo, angeke bamunye ngendlela labafa nele kutsi bamunye ngayo futsi-ke nawe angeke wakhe lubisi lolwenele emabeleni akho.Umbuto: Umntfwana akawadzingi yini emanti uma  kushisa?Imphendvulo: Cha, lubisi lwe kucala (loluphuma kucala) lunemanti lamanyenti futsi lucedza koma kwemntfwana.
Yenta siciniseko sekutsi umunyisa umntfwanakho njalo-nje. Umbuto: Kufanele kutsi ngi-cale nini kumnika kudla?Imphendvulo: Ngemuva kwe tinyanga letisitfupha, chubeka ummunyise njengasekucaleni, kepha-ke manje sewungacala kumupha nalokunye kudla.
Umntfwana ulungela kufuna kucala kufundza ngekudla ngemuva kwetinyanga leti sitfupha.